تطبيق المراقبة
هذا التطبيق يسهل الك عملية إدارة كل شيء موجود بموبايل ابنك ويساعدك على تقليل وقت استعمال الموبايل من قبل الابناء.
شون؟ تكدر من خلال هالتطبيق تحظر التطبيقات الغير مسموح بها من قبلك أو الغير جيدة وتكدر تحظر مواقع الانترنت الغير مسموحة وتكدر تحظر الانترنت نفسة من عدهم, طبعاً البرنامج يشتغل على كل انواع الأجهزة وتكدر أنت تكون صاحب الحساب الرئيسي وتنزل يمك ويم جهاز ابنك البرنامج راح تتحكم بموبايل ابنك بشكل كامل وتكدر انت كأب أو ام أن تكون رئيس لأكثر من 10 أجهزة اذا جان عندك هلكد ابناء.
يسمح لك البرنامج :
- تعيين وقت خاص بالشاشة الخاصة بموبايل ابنك.
- حظر جميع البرامج الغير مرغوب بها بشكل جماعي او فردي او فئوي.
- تكدر تحدد وقت العائلة ووقت الغداء ووقت العشاء ووقت النوم الخاص بطفلك.
- تكدر تخلي موبايل ابنك بنقرة زر ينحظر عندة الاشياء الغير مرغوبة أو يطفى عندة الجهاز.
- تكدر تحدد شوكت يوكف الجهاز وشوكت يشتغل.
- تكدر توخر الاشياء الاباحية الموجودة بالانترنت من جهاز ابنك.
تكدر تتحكم عن بعد بأجهزة اطفالك من اي نظام مثلاً انت عندك ايفون وابنك اندرويد يصير وبالعكس هم يصير وتكدر تتحكم بغير أجهزة مثل الكومبيوتر وهذا الشي مو موضوعنا.
الحظر:
- تكدر تحظر العاب ببجي وماين كرافت وكلاش.
- تكدر تحظر اليوتيوب من طفلك.
- تكدر تحظر المتصفات الموجودة بجهاز ابنك مثل كوكل والخ.
- تكدر تخلي ابنك ما ياخذ صورة بالكاميرا.